Vincent végül, kisebb nehézségek árán, de megszerezte a robbanószert. Darcie Snowhill főterén várta. A városnak ez kimondottan szép pontja volt, a települést alapító személy szobrának helye, valamint egy kiolvadófélben lévő szökőkútnak. Körülbelül hajnali öt felé járhatott az idő. Darcie összekarmolt Porschéje a tér szélén állt, a nő mellette várakozott.

Vincent felmutatta a kezében tartott szatyrot, amelyben a bombák lapultak.

* Megvan!
* Remek.

Darcie beszállt a kocsiba, Vincent követte.

A Porsche belülről jobb állapotban volt, leszámítva azt, hogy a kesztyűtartó egy ponton olyan volt, mintha kigyulladt volna.

Darcie letekerte az ablakot, majd kezébe vette az üvegcsét.

* Kiengedem. – közölte a szándékát a nyomozóval.
* Rendben.
* Akkor indulás... – mondta a nő a lepkének, majd lecsavarta az üvegcse tetejét.

A lepke kiröppent az üvegből.

Amint szárnyra kapott, nyomban a tér melletti kereszteződés felé vette az irányt.

Darcie elfordította a slusszkulcsot, majd a gázra lépett.

A lepke egy átlagos fajtársánál gyorsabban mozgott, ezért McCoy gyorsított.

* Van néhány barlang a város melletti erdőben – jegyezte meg Vincent – régebben voltak medvéink.

Harris megköszörülte a torkát, miközben Darcie lassítás nélkül áthajtott egy piroson, dühödten dudáló autókat maga mögött hagyva.

Nem volt valami nagy forgalom, de még így is sok kocsi volt az utcán. A lepkék kicsit nehéz volt kivenni a szürkületben, de Darcie látszólag képes volt szemmel tartani.

Kifelé tartottak a városból, az autók egyre ritkultak, így gyorsabban mehettek.

Körülbelül tíz perc volt, mire a lepke, nyomában a Porschével kijutott a városból. Berepült az erdőbe, a kocsi, habár nem terepjárónak tervezték, egész jól vette az akadályokat. Vincentnek ugyan egy kicsit felkavarodott a gyomra, mire kiszállt, de különösebben nem panaszkodhatott.

Körülnézett.

A lepke egy viszonylag közepes méretű, alacsony barlangoz vezette őket. A száj nem volt túl széles, csak kúszva lehetett bejutni. Legalább a robbantás nem lesz nehéz.

Darcie is kiszállt a kocsiból, Harris mellé állt.

* Kérem a bombát.

Vincent átnyújtotta a zsákot.

Darcie kivette belőle a szerkezetet, megvizsgálta. Nem volt egy terrorista műalkotás, de láthatólag robbanásképes volt.

A nő a barlanghoz lépett, végigmérte a szájat. Némi szemlélődés után egy adott pontra helyezte a szerkezetet, majd a rajtra lévő órát kezdte babrálni.

* Tíz perc elég lesz? – kérdezte Vincentet.
* Gondolom.

Darcie hamarosan végzett. Két elemlámpát húzott elő a kabátzsebéből, az egyiket Harris kezébe nyomta.

* Most lemegyünk.

Vincent előhúzta a revolverét, bizalmatlanul felkattintotta a lámpát. A barlang a fény ellenére is nagyon sötétnek látszott.

* Oké. – préselte ki magából.
* Előre megyek. – ajánlkozott Darcie.

Harris aggódott a nőért, de nemigen tartóztatta. Bízott benne, hogy tudja, mit csinál.

Darcie lehasalt, majd rövid kúszás után eltűnt a barlang szájában.

Tompa puffanás hallatszott.

* Minden rendben? – kérdezte Vincent.
* Jöhet. Vigyázzon, kicsit csúszik.

Harris sóhajtott, majd követve McCoy példáját lehasalt. Az üreghez mászott, majd belökte magát a barlangba.

Vincent azonnal látta, hogy a nőnek igaza volt. A barlang sziklái nagyon csúszósak voltak, Harris alól kifutott a talaj, elejtette a pisztolyt és a lámpát.

Rövid siklás és szabadesés után kemény talajra puffant.

* Francba. – jegyezte meg.

Féltérdre emelkedett.

Darcie előtte állt, láthatólag ő is megcsúszott, de jobban irányította az esést.

Vincent feltápászkodott, tapogatva felvette a revolvert és a lámpát. Szerencsére nem tört el.

A férfi felkattintotta az utóbbit.

* Jöjjön – sürgette Darcie, miközben egy nagyobb, lejjebb vezető alagutat világított meg.

McCoy elindult, Vincent követte. A barlang sötét volt és párás, az alagút pedig egyre mélyebbre futott.

Hamarosan egy tágasabb üregbe értek.

Vincent orrát különös, kellemetlen szag csapta meg.

A lába alatti talaj is furcsa volt, mintha nyálkás lett volna.

* Aha. – szólalt meg Darcie.
* Mi?
* Rájöttem, hol vagyunk.

McCoy felemelte a lámpát, maguk elé világított.

Vincentnek felkavarodott a gyomra.

A barlang mennyezetéről lelógva több nyálkás, áttetsző kölönc lógott.

Bábok.

Darcie egyenesen az egyikhez ment, úgy tűnt, mintha hallgatózna. Vincent melléje lépett.

* Fogja – adta oda a nő saját lámpáját.

A következő pillanatban Vincent elképedésére egy legalább ötven centis kommandóskést húzott elő a csizmaszárából.

* McCoy! – tört ki Vincentből – Ezt be kell jelentenie!
* Van engedélyem!

Darcie erőteljesen a bábba döfte a kést.

A vágás helyén undorító nyálka buggyant elő. Vincent elfintorodott. Darcie tovább húzta a kést, végül teljesen felhasítva a bábot. A nő nekilátott, hogy szétfeszítse. Az nehezen engedett, de végül szétnyílt.

Darcie látszólag megragadott valamit a báb belsejében, húzni kezdte.

Rövid erőlködés után egy emberi testre emlékeztető valamit rántott a talajra.

Vincent rávilágított.

Tényleg emberi test volt.

Méghozzá épen.

* Te jó ég!

Harris letérdelt, felemelte az ázott alakot.

* Ez Jenny Marston.

A férfi lehajolt a lányhoz, megmérte a pulzusát.

Jenny Marston élt, de láthatólag kómás állapotban volt.

Darcie is odalépett. Miután ő is megvizsgálta a lányt, egyik szemén felhúzta a szemhéját, megvilágította a lámpával.

* Él. – állapította meg – És még nagyon is ember.

Vincent körülnézett a barlangban. A kibontott báb mögött még három állt. A férfi közelebb lépett az egyikhez.

Lehet, hogy vannak még kivágható emberek.

Mivel nem volt kése, csupán próbaképp megbökte az egyik bábot.

* Azokhoz ne érjen! – kiáltotta Darcie.

Ebben a pillanatban a báb felhasadt, a rés nyomán pedig egy nagy, vézna kar jelent meg. Karmos ujjaival torkon ragadta Harrist, aki a levegőbe emelkedett a teremtmény erejétől.

Vincent azonban keményen a karra vágott a pisztoly agyával, így az kénytelen volt elengedni. Harris hátrahőkölt.

A báb teljesen szétszakadt, a cafatok közül egy legalább két és félméteres valami mászott elő. Vincent ösztönösen rávilágított, hogy lássa, mivel áll szemben.

Az emberből lett szörnyeteg különös módon árasztott valami bizarr szépséget. A bőre teljesen fekete volt, azonban anyaga nem is bőr, hanem a lepkék szárnyára emlékeztető, mintás képződmény. Tűhegyes fogakkal teli pofája és szűk, gonosz szemei nem voltak megnyerőek, de mozgásában hordozott valamit a lepkék kecsességéből.

Ez azonban nem gátolta meg Harrist abban, hogy borzadva felkiáltson.

A szörnyeteg széttárta karmait, gurgulázó torokhangon üvöltött.

Vincent ösztönösen ráemelte a revolvert, háromszor lőtt.

A teremtményt telibe kapták a golyók, minden találat után megtántorodott, egyre hátrált, majd a harmadik lövés után üvöltve... eltűnt.

Vincent ekkor fedezte fel, hogy a lény mögött egy méretes hasadék tátong, amelybe a szörnyeteg az imént belezuhant.

Ordítása visszhangot vert a barlangban.

Vincent sóhajtott, majd hátranézett.

Darcie megkövülten állt mögötte.

Ekkor a férfi is meghallotta.

A szakadék mélyéről olyan hang tört elő, mintha egy orkán közeledett volna a felszín felé. Akár egy szélvihar.

Szárnyak.

Ezer és ezer szárny verdesése.

Vincent bénultan állt.

* Vincent... – szólalt meg Darcie óvatosan.
* Tessék?
* FUTÁS!

Darcie megpördült, Jenny testéhez rohant. Vincent utána sietett, megfogta a lány derekát, majd a vállára helyezte őt. Darcie menet közben segített neki, a hang egyre erősödött.

A férfi McCoyt követve kifelé futott a barlangból.

* Jöjjön! – kiáltotta Darcie.

Ekkor úgy hangzott, mintha vulkán tört volna ki a hátuk mögött.

Vincentnek nem kellett hátrafordulnia, hogy lássa. A hasadékból millió és millió fekete lepke áradata tört fel.

Darcie elérte a barlang száját, kimászott a szabadba, majd visszanyúlt Jenny testéért.

Vincent felemelte a lányt, majd miután McCoy húzni kezdte Jennyt, utána ugrott.

A szárnyak keltette szél megcsapta a hátát.

Darcie a Porsche felé húzta Jennyt.

* Siessen! Ha utolérnek, körénk szállnak és megfulladunk!

Vincent az autóhoz rohant, segített belökni Jennyt a hátsó ülésre, majd bevágta magát a kocsiba. Darcie szintén leült, becsukta maga mögött az ajtót, feltekerte az ablakot.

Mivel a Porsche szemben állt a barlanggal, első helyről láthatták a lepkesereg felbukkanását.

Mint valami áthatolhatatlan felhő szállt volna fel a föld gyomrából.

Darcie a gázra taposott, az autó egy ideig tolatva gyorsult, majd McCoy megfordította a kocsit, az erdei terepen rázkódva kilőttek a város felé.

* Kijött az összes? – üvöltötte Vincent az idegességtől.
* Ki ám! És jönnek utánunk!

Harris szemét erőltetve a leolvasta az órájáról az időt.

* A robbanásig körülbelül hat perc marad!

Ebben a pillanatban valami nagy csapódott a kocsi tetejére, kissé behorpasztva azt. Vincent előtt, a szélvédőn egy újabb lepkerém feje jelent meg.

* A fenébe!

Darcie nekivezette a Porschét egy tölgyfa törzsének, aminek következtében a lény lesodródott az autóról.

Ekkor a lepkeraj beérte őket. Hiába ment Darcie padlógázzal, a fekete tömeg kezdte elnyelni a kocsit. Darcie megpróbálta őket az ablaktörlővel távol tartani, ez egy ideig sikerült is, azonban hamarosan a világ eltűnt körülöttük.

A lepkék nekifeszültek az autó ablakainak és a szélvédőnek, melyek körülbelül egy másodpercig tartottak ki.

A raj szinte berobbant a Porsche belsejébe, ellepve Darciet és Vincentet. A férfi az arca elé kapta a kezét, így még kapott levegőt, de nem sokáig.

Érezte, hogy Darcie még mindig tövig nyomja a gázt, de azt is, hogy vakon mennek.

Nem tudta, mióta hajtanak, amikor hirtelen tisztulni kezdett volna a levegő. Nem tévedett, a lepkék kezdtek visszavonulni.

Kirajzottak az autóból, amely ekkor lefékezett. Vincent levegő után kapkodott.

Mellette Darcie hátradőlt az ülésen, elengedte a kormányt.

* Jól van? – sóhajtott a nő.
* Igen, azt hiszem... Mi történt?

Vincent az órájára nézett.

Hajnali hat óra.

Harris felegyenesedett, félig kimászott a Porsche üvegtelen ablakrésein.

Az égen aranyló sugárban ragyogott a napfény.

Hátranézett.

A lepkék tömege szinte párolgott.

Egyre több példány vált fekete füstté, szállt vissza az alvilágba.

* Darcie... Sikerült. Nem jutottak vissza a barlangba...

McCoy szintén kimászott a szélvédőn, ugyanolyan elégedetten nézte a lepkéket, mint Vincent.

* Igen... – pihegte.

Az autó hátsó ülésén valami mocorgott.

Darcie és Vincent visszamásztak a kocsiba. Az üléseken fekvő, közben azokról lecsúszott Jenny kezdett magához térni.

* Szörnyen fáj a fejem... – nyöszörgött panaszosan.

Harris megkönnyebbülten Darciera mosolygott.

\* \* \*

Vincent kiküldött egy csapatot az erdőbe, akik hamarosan megtalálták a másik három áldozatot a sűrűben kóborolva – enyhe sokkal és idegproblémákkal – de legalább megtalálták. A berobbant barlang feltárása után a lelőtt szörnyből visszaváltozott embert csonttörésekkel szállították kórházba, de őt is összefércelték valahogy.

Vincent talált egérutat Mrs. Marston hálálkodása elől, ez az egérút pedig a Két harang volt.

Éppen Danfiet várta, hogy felszolgálja neki a Scotch Ale – jét, amikor meglátta a parkolóba gördülni Darcie összekarmolt és szélvédő, valamint üvegek nélküli Porschéjét.

McCoy kiszállt az autóból – a szélvédőn keresztül – majd odasétált Vincent asztalához.

* Nem gondolt arra, hogy szerez egy új kocsit?

Darcie vállat vont.

* Sok emlék fűződik hozzá. Azért az üveget megcsináltatom.

McCoy leült Vincenttel szemben.

Danfie időközben meghozta a sört.

* Kisasszony, egy fahéjas kávét, ha szabad! – emelte fel kezét Darcie.

A pincérnő letette a sört, majd visszament a vendéglőbe.

* Kérjek szíverősítőt is, vagy csak látogatóba jött? – kérdezte Vincent.
* Csak látogatóba. Sejtettem, hogy itt találom.

Vincentnek az eszébe ötlött valami.

* Darcie... Hogy képes ezt csinálni?

Darcie meglepetten nézett rá.

* Nem értem.
* Mármint ezzel telnek a napjai? Szörnyekre vadászik, egyedül?

McCoy elmosolyodott.

* Ugyan, nem vagyok egyedül. Nyugodtan mondhatja, hogy nem akar részt venni ebben.
* Darcie, én szívesen segítek magának. És mivel maga a világ megmentéséért küzd... Ha tehetem, kötelességemnek érzem, hogy segítek a világnak.
* Látja – mondta Darcie – ez a válasz a kérdésére.

Vincent hümmögött.

* Egészségére! – emelte fel a poharát.